Kongaj arbaroj

La kongaj arbaroj estas larĝa zono de malaltaĵa tropika humida foliarbaro kiu etendiĝas tra la akvokolekta areo de Kongo-Rivero kaj ĝiaj alfluantoj en Centra Afriko. La kongaj arbaroj kovras sudorientan Kamerunon, orientan Gabonon, nordan kaj centran Kongan Brazavilan, kaj la nordan kaj centran Kongan Kinŝasan, kaj partojn de suda kaj sudokcidenta Centr-Afrika Respubliko. Al nordo kaj sudo, la arbaroj transiras al pli sekaj arbara-savana mozaiko, mozaiko de pli sekaj arbaroj, savanoj kaj herbejoj. Al okcidento, la kongaj arbaroj transiras al marbordaj malsupra-gvineaj arbaroj, kiuj etendiĝas ekde okcidenta Gabono kaj Kameruno en sudan Niĝerion kaj Beninon; tiuj arbaraj zonoj samhavas multajn similecojn, kaj kelkfoje ili estas indikataj kiel malsupra-gvinejaj-kongaj arbaroj. Al oriento, la malaltaĵaj kongaj arbaroj transiras al altaĵaj Albert-riftaj montarbaroj, kiuj kovras la altaĵojn kiuj konstituas la okcidentan branĉon de Granda Rifto. La kongaj arbaroj situas en pluraj regionoj de la tutmondaj 200-listo de la Monda Natur-Fonduso (WWF).

La konga arbaro estas la dua plej granda tropika pluvarbaro, okupante 1 800 000 kvadratajn kilometrojn en ses landoj, kaj entenante kvaronon de la restantaj tropikaj arbaroj de la mondo   .

 Ekoregionoj 
La Monda Natur-Fonduso (WWF) subdividas la kongajn arbarojn en plurajn diferencajn ekoregionojn :

 Nordokcident-kongaj malaltaĵaj arbaroj (Kameruno, Centrafrika Respubliko, Gabono, Kongo Brazavila)
 Nordorient-kongaj malaltaĵaj arbaroj (Centrafrika Respubliko, Kongo Kinŝasa)
 Okcident-kongaj marĉarbaroj (Kongo Brazavila, Kongo Kinŝasa)
 Orient-kongaj marĉarbaroj (Kongo Kinŝasa)
 Centra-kongaj malaltaĵaj arbaroj (Kongo Kinŝasa)

 Vidu ankaŭ 
 Gvineaj arbaroj de Okcidentafriko
 Orientafrikaj marbordaj arbaroj
 Zangabajo

 Referencoj 

 Eksteraj ligiloj 

  Kongaj pluvarbaroj.
  Arbaroj de Konga Baseno (WWF)
  Neleĝa komerco pri kongaj bestiaj produktoj

Kategorio:Tropikaj kaj subtropikaj humidaj foliarbaroj
Kategorio:Afrotropisaj ekoregionoj
Kategorio:Global 200
Kategorio:Geografio de la Centr-Afrika Respubliko
Kategorio:Gabono
Kategorio:Geografio de Ekvatora Gvineo
Kategorio:Geografio de Kameruno
Kategorio:Geografio de la Respubliko Kongo
Kategorio:Geografio de la Demokratia Respubliko Kongo